تقييم المطعم: من ناحية الأكل كان لذيذ وطازج، وأعجبتني السلطة لأنها متنوعة بشكل جديد بالنسبة لي، كانت تجربة حلوة وخفيفة وخصوصاً إني أكلتها قبل المغرب يعني تسد الجوع إذا كنت بتاكلها في وقت غير أوقات الوجبات.  العصائر كانت عندهم تشكيلة منوعة واخترت الموهيتو لكن للأسف كان عندهم موهيتو بالفراولة فقط وأنا أقدّر الموهيتو الكلاسيك أو التفاح.. لكن يبقى الموهيتو بلذعته اللذيذة حتى في الفراولة.  الكريب .. للأسف أحس إني لم أوفّق في الاختيار ،، مو لأنه مهوب حلو لكن لأنه كان محشي بالآيسكريم ومايمديك تقطعه زين ،، تحده منّا يطلع منّا :) .. لكن كان حلى كافي خصوصاً إني ما طلبت طبق رئيسي، لكن الله يعينك ع البهذلة.    العمالة الموجودين فلبينيين وكانوا بشوشين ومتعاونين إلى أبعد حد ،، لدرجة إن كل الزباين اللي شفتهم يلاطفونهم بسوالف خفيفة، يعني الكل مرتاح الحمدلله.    المكان رايق جداً ومريح ،، لكن فيه مشكلتين فقط وهي الكراسي جلد وكان التكييف مع الحر الشديد ما يغطي المكان المفتوح الكبير ،، أتوقع لو إني جاي في المسا بيكون الجو أبرد.  يستحق العودة من جديد ،، أعجبتني الأشياء الخفيفة اللي عندهم.